CELEX: 52011XP0110
Language: hu
Date: 2011-03-24 00:00:00
Title: Az Európai Központi Bank Igazgatósága egy tagjának kinevezése: Peter Praet (BE) Az Európai Parlament 2011. március 24-i határozata az Európai Központi Bank Igazgatósága egy tagjának kinevezéséről szóló tanácsi ajánlásról (00003/2011 – C7-0058/2011 – 2011/0802(NLE))

17.8.2012   
            
            
               HU
            
            
               Az Európai Unió Hivatalos Lapja
            
            
               CE 247/41
            
         2011. március 24., csütörtökAz Európai Központi Bank Igazgatósága egy tagjának kinevezése: Peter Praet (BE)
   P7_TA(2011)0110
   Az Európai Parlament 2011. március 24-i határozata az Európai Központi Bank Igazgatósága egy tagjának kinevezéséről szóló tanácsi ajánlásról (00003/2011 – C7-0058/2011 – 2011/0802(NLE))
   2012/C 247 E/14
   
      Az Európai Parlament,
   
               —
            
            
               tekintettel a Tanács 2011. február 15-i ajánlására (00003/2011),
            
         
               —
            
            
               tekintettel az Európai Unió működéséről szóló szerződés 283. cikke (2) bekezdésének második albekezdésére, amelynek megfelelően a Tanács konzultált a Parlamenttel (C7–0058/2011),
            
         
               —
            
            
               tekintettel eljárási szabályzata 109. cikkére,
            
         
               —
            
            
               tekintettel Gazdasági és Monetáris Bizottság jelentésére (A7-0064/2011),
            
         
               A.
            
            
               mivel az Európai Tanács 2011. február 18-i levelében konzultált az Európai Parlamenttel Peter Praetnek 2011. június 1-jétől nyolcéves hivatali időre az Európai Központi Bank Igazgatósága tagjává történő kinevezéséről,
            
         
               B.
            
            
               mivel a Parlament Gazdasági és Monetáris Bizottsága ezt követően megkezdte a jelölt igazoló iratainak értékelését, különös tekintettel az Európai Unió működéséről szóló szerződés 283. cikkének (2) bekezdésében megállapított követelményekre és az EKB-nak a Szerződés 130. cikke szerinti teljes függetlensége szükségességére, és mivel értékelésének elvégzésekor a bizottság megkapta a jelölt önéletrajzát, a részére kiküldött kérdésekre adott válaszaival együtt,
            
         
               C.
            
            
               mivel a bizottság ezt követően, 2011. március 16-án másfél órás meghallgatáson meghallgatta a jelöltet, aki ennek során nyitó nyilatkozatot tett, majd válaszolt a bizottság tagjai által feltett kérdésekre,
            
         
               1.
            
            
               kedvező véleményt nyilvánít a Peter Praetnek az Európai Központi Bank Igazgatósága tagjává történő kinevezésére irányuló tanácsi ajánlásról;
            
         
               2.
            
            
               utasítja elnökét, hogy továbbítsa ezt a határozatot az Európai Tanácsnak és a Tanácsnak.